བས་ཁྲག་གིས་འཇིགས་རུང་ཁྱོད་
བསྟོད་དོ། །སངས་རྒྱས་མངའ་བདག་ཐོད་པའི་ཟུར་ཕུད་ཅན། །རུས་པའི་རྒྱན་དང་མི་མགོའི་དོ་
ཤལ་འཕྱང༌། །སྦྲུལ་རྒྱན་སྟག་གི་པགས་པའི་ཤམ་ཐབས་གཡོ། །དར་ནག་གོས་འཕྱང་ནག་ངེ
ཁྱོད་བསྟོད་དོ། །ཁྲོས་པའི་ཞབས་བརྡབས་ས་གཞི་ཐམས་ཅད་གཡོ། །འཇིགས་པའི་གད་མོས་
རི་རབ་ཐམས་ཅད་བསྒྱེལ། །རྐན་སྒྲ་ཐོས་པས་བདུད་དཔུང་མ་ལུས་འཇིགས། །སྟོབས་ཆེན་མཐུ་
ལྡན་ནག་པོ་ཁྱོད་བསྟོད་དོ། །སྡང་མིག་འབར་བས་ཕྱོགས་མཚམས་ཐམས་ཅད་སྲེག །ཁྲོ་གཉེར་
བསྡུས་པས་དགྲ་བགེགས་ཐམས་ཅད་འདར། །ཡན་ལག་རེག་པས་དམ་ཉམས་ཐམས་ཅད་འཆི། །
བསྟན་དགྲ་འཇོམས་བྱེད་ནག་པོ་ཁྱོད་བསྟོད་དོ། །དུང་ལྟར་དཀར་བའི་ཚེམས་ཀྱིས་ཞི་བ་དང་། །
གསེར་མདོག་སྨིནམའི་འོད་ཀྱིས་རྒྱས་པ་དང་། །སྤྱན་རྩ་དམར་བོའི་དབལ་གྱིས་དབང་སྡུད་
དང་། །སྐུ་མདོག་ནག་པོ་དྲག་པོ་ཁྱོད་བསྟོད་དོ། །རྒྱུ་མས་བརྒྱན་པ་ཁྱོད་ནི་རོ་ལངས་དང་། །
ལྷན་ཅིག་གར་བྱེད་དུར་ཁྲོད་གནས་ན་རྒྱུ། །རིང་དུ་འགྲོ་ཞིང་མི་ཡི་ཤ་ལ་དགའ། །སྲིན་པོའི་
གཟུགས་ཀྱིས་ཤུགས་གླུ་ལེན་པར་བྱེད། །སྲིད་པ་གསུམ་ན་འགྲན་མེད་སྟོབས་མངའ་བ། །ཁྱོད་
ལ་འབྱུང་བོ་ཀུན་གྱིས་ཐལ་མོ་སྦྱར། །འདི་ནའཇིག་རྟེན་གསུམ་ལ་དབང་སྒྱུར་བ། །དེ་ཡི་མགོ་
ཡང་ཁྱོད་ཀྱི་ཞབས་ཀྱིས་བརྫིས། །ཁྱོད་མཐོང་ཙམ་གྱིས་དགྲ་བོ་ཕོ་མོ་རྣམས། །རང་དབང་མེད་
པར་དབུགས་སྡུད་ཤི་བར་གྱུར། །ཁྱོད་ཉིད་ཐོས་པས་བགེགས་ཀུན་ཡན་ལག་རེངས། །སྙིང་
721

བོ་དོང་པཎ་ཆེན་གྱི་གསུང་འབུམ་ཆེན་མོ།
ཁྲག་དྲོན་མོ་ཁ་ནས་སྐྱུག་པར་བྱེད། །ཡན་ལག་རེག་པ་ཙམ་གྱིས་གཤིན་རྗེ་ཡང་། །རིང་དུ་
འཕངས་ཏེ་ཚལ་བར་བཀས་པར་འགྱུར། །ཁྱོད་ཉིད་དྲན་པ་ཙམ་གྱིས་བདུད་དཔུང་གི །བྱིས་པ་
ཐམས་ཅད་ངུ་བའི་མེལ་ཚེ་འཛུགས། །རྣམ་འགྱུར་བརྩེ་མེད་ཁྱོད་ཀྱིས་སྐད་ཅིག་ལ། །ཁམས་
གསུམ་མ་ལུས་ལྷག་མེད་ཟ་བར་བྱེད། །འདི་ན་སྡེ་བརྒྱད་དམག་གི་མགོན་པོ་ཁྱོད། །ཁམས་
གསུམ་གཡུལ་ལས་རྒྱལ་བའི་རྔ་ཆེན་རྡུང་། །ཤ་ཆེན་ཟན་དང་ཆང་གི་མཚོ་ལ་རོལ། །དེ་བཞིན་
གྲོང་ཁྱེར་དབུས་སུ་ཉིད་གཤེགས་ན། །དགྲ་བོའི་མགོ་དང་རྐང་བ་ལག་པ་དང་། །པགས་པ་ཤ་
ཁྲག་རྒྱུ་མ་ཞག་དང་ཚིལ། །རྐང་དང་ཀླད་པའི་བར་དུ་རབ་ཏུ་ཟ། །ཁྲག་གི་རྒྱ་མཚོའི་མཆོད་
ཡོན་ཅི་ཡང་འཐུང་། །དགྲ་བོའི་སྙིང་གི་མེ་ཏོག་ཕྲེང་བ་ལྟ། །ཤ་ཆེན་བདུག་པའི་སྤྲིན་གྱི་དབུས་
ནའགྱིང་། །ཚིལ་ཆེན་ཞུན་མར་སྣང་བས་ཞལ་མདངས་སྟོན། །ཤ་ཁྲག་གསར་བའི་དྲི་མ་ཤངས་
ཀྱིས་བསྣོམ། །ཛམ་བུ་ལི་བའི་གཏོར་མ་རི་ཙམ་ཟ། །མི་རྐང་གླིང་བུའི་རིལ་མོ་དག་ལ་དགྱེས།
དཔའ་བོ་མཁའ་འགྲོའི་དབུས་ན་འཇིགས་མེད་རོལ། །སྔགས་འཆང་གྲུབ་པ་ཐོབ་པ་ཀུན་གྱིས་
བསྟེན། །ལྷ་དང་ལྷ་མིན་ཀུན་གྱིས་ཕྱག་བྱས་པ། །བསྟན་སྲུང་ནག་པོ་ཆེན་པོ་ཁྱོད་བསྟོད་དོ། །
ལྷ་ཆེན་ཁྱོད་ལ་དམ་རྫ་ས་འབུལ་བ་ནི། །གཡག་ནག་ཞོལ་ཆེན་རི་ལྟར་བགྱིང་བ་འབུལ། །རྟ་ནག་
ཁྱུང་ཆེན་མཁའ་ལ་འཕུར་འདྲ་འབུལ། །ལུག་ནག་སྤྱི་དཀར་ཤེལ་ལྟར་འཚེར་བ་འབུལ། །ཁྱི་ནག་
།
སྙིང་དཀར་དོམ་ལྟར་འཕྱོ་བ་འབུལ། །དར་ནག་འཕན་ཆེན་ཉི་མ་སྒྲིབ་འདྲ་འབུལ། །གོས་ནག་
སྟོད་གཡོགས་རྒྱན་གྱིས་བཀྲ་བ་འབུལ། །མདུང་ནག་བ་དན་སྤྲིན་ལྟར་འཚུབ་པ་འབུལ། །ཤ་
ཁྲག་དམར་གྱིས་བརྒྱན་པའི་གཏོར་མ་འབུལ། །རྒྱ་ཆེན་ནམ་མཁའ་ཐམས་ཅད་བཀང་སྟེ་འབུལ། །
ངོ་བོ་ལྷ་ཡི་བདུད་རྩིར་སྦྱར་ནས་འབུལ། །རྣམ་འགྱུར་སྣ་ཚོགས་དར་གྱིས་བརྒྱན་ཏེ་འབུལ། །རཀྟ་
ཕུད་དང་བཅས་པའི་གསེར་སྐྱེམས་འབུལ། །གཏོར་མཆོག་པདྨའི་ནང་ཀུན་བཀང་སྟེ་འབུལ། །
722

༄༅། །བཀའ་འབུམ་ཐོར་བུ་བཞུགས་སོ། །
༼ཛ༽
རོ་མཆོག་བརྒྱ་དང་ལྡན་པ་སྦྱར་ཏེ་འབུལ། །གཟུགས་མཆོག་ཉི་ཟླ་ལྟ་བུ་གསལ་བ་འབུལ། །རང་
བྱུང་མེ་ཏོག་ཤ་ཆེན་བདུག་སྤོས་དང་། །ཚིལ་ཆེན་ཞུན་མར་དྲི་ཆེན་སྒོག་པ་དང་། །ཤ་ཆང་ལ་
ཕུག་འབྲས་ཆན་དཔའ་བོ་དང་། །གཟུགས་སྒྲ་དྲི་རོ་རེག་བྱའི་ཚོགས་རྣམས་འབུལ། །དམ་ཅན་
ཁྱེད་ཀྱི་བཞེད་པ་རྫོགས་གྱུར་ཅིག །བསྟན་སྲུང་ཆེན་པོའི་ཐུགས་དམ་བསྐང་གྱུར་ཅིག །མཐུ་
ལྡན་ནག་པོའི་དམ་བཅའ་འགྲུབ་གྱུར་ཅིག །བཀའ་སྡོད་ནག་པའི་ཐུགས་དགོངས་མཉེས་གྱུར་
ཅིག །ཐུགས་ཀའི་ཧཱུཾ་ཡིག་ལས་སྐྱེས་ལྕགས་ཀྱུ་ཡིས། །དགྲ་བོའི་རྣམ་པར་ཤེས་པ་ནཱ་དར་
བཅས། །ཡཾ་ཡིག་ལས་སྐྱེས་རླུང་གི་དཀྱིལ་འཁོར་གྱི། །མྱུར་བསྐྱོད་རང་དབང་མེད་པར་མདུན་
དུ་ལྷུང་། །ཛཿཛཿ སྐྲ་གཡེངས་མགྲིན་པ་རབ་ཏུ་ཕྲ། །གསུས་པ་སྦོམ་ཞིང་ཡན་ལག་རེངས། །ཁ་
ནས་ཁྲག་འཛག་མིག་རྩ་ཤེལ། །སྐྱབས་མེད་ངུ་འབོད་བྲང་ལ་ཆེམས། །འདི་ཡི་མགྲིན་པ་ཞགས་
པས་བཅིངས། །སྙིང་གའི་གནས་སུ་ལྕགས་ཀྱུས་བཏབ། །གསང་གནས་རྩེ་གསུམ་འབར་བས་
ཕུག །ཡན་ལག་ལྕགས་ཀྱི་སྒྲོག་ལ་བསྡམས། །ལྟེ་བར་མཚོན་གྱི་འཁོར་ལོ་སྐོར། །སྐེ་ནི་མགོན་
པོའི་གྲི་ཡིས་གཅོད། །ཁྲག་ནི་ཐོད་པས་ཞལ་དུ་འདེབས། །སྲོག་ནི་འཆི་ཐེབས་བརྒྱ་ཕྲག་བྱེད། །
དམ་ཉམས་འདི་ཡི་ཤ་ལ་ཟོ། །ཞག་དང་ཚིལ་ལ་རབ་ཏུ་འཇིགས། །གཤིས་དང་ཚིལ་ལ་རྣམ་པར་
རོལ། །རྐང་དང་ཀླད་པའི་བར་དུ་གསོལ། །དམག་དཔོན་མགོན་པོ་ཞལ་བཞི་བ། །སྣང་སྲིད་ལྷ་
སྲིན་སྡེ་བརྒྱད་དང་། །དྲེགས་པ་ཕོ་རྒྱུད་མོ་རྒྱུད་དང་། །སྲུང་མ་དྲུག་ཅུའི་དམག་དང་བཅས། །
བཀའ་ཉན་གནོད་སྦྱིན་ཡབ་ཡུམ་དང་། །ལས་མཁན་པུ་ཏྲ་ལྕམ་སྲིང་དང་། །དམ་ཅན་རྒྱ་མཚོ་
འཁོར་དང་བཅས། །དྲག་ལས་ཆེན་པོའི་དུས་ལ་བབ། །བསད་པ་ཡི་ནི་ཤ་ཚོགས་དང་། །སྦྱར་བ་
ཡི་ནི་ཛ་གད་དང་། །བསྒྲལ་བ་ཡི་ནི་རཀྟ་སོགས། །དམ་རྫས་ཐམས་ཅད་བཞེས་སུ་གསོལ།
དམ་ཚིག་ཉམས་པའི་དགྲ་བོ་འདིས། །དཔལ་ལྡན་བླ་མའི་སྐུ་ལ་བསྡོས། །དཀོན་མཆོག་གསུམ་
723

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གྱི་དབུ་འཕང་སྨད། །སངས་རྒྱས་བསྟན་པ་གཉན་པོ་བཤིགས། །བསྟན་སྲུང་ཆེན་པོ་ཁྱོད་ལ་
བརྙས། །བསྟན་འཛིན་སྐྱེས་བུའི་འཕྲིན་ལས་བསྣུབས། །བསྟན་དགྲ་ནག་པོའི་མགོ་འཕང་
བསྟོད། །བསྒྲལ་བའི་ཞིང་བཅུ་ཚང་བར་བྱས། །འདི་ལ་འཆེས་པའི་ལྷ་དང་ཕྲོལ། །འདི་ཡི་
འགྲམ་རྡོ་ཆུ་ལ་སྐྱུར། །འདི་ཡི་རྒྱབ་རྟེན་མེ་ལ་སྲེགས། །འདི་ཡི་སྐྱོར་མ་རླུང་ལ་བསྐུར། །འདི་ཡི་
མི་རབས་རྩད་ནས་ཆོད། །གཉེན་འཁོར་ཐམས་ཅད་ས་དང་སྦོལ། །ནོར་རྫས་ཐམས་ཅད་རྡུལ་དུ་
རློགས། །འདི་ཡི་ཕྱོགས་ཀུན་བརླག་པར་མཛོད། །སྐུ་ཡི་སྤྲུལ་བའི་ཕོ་ཉ་ནི། །མི་ནག་གནམ་དུ་
ཁུས་འདེབས་པ། །དགྲ་བོའི་ཡུལ་ཁམས་ཐམས་ཅད་འགེངས། །དམ་ཉམས་ཡན་ལག་བཀྱིགས་
ཤིང་འཁྲིད། །གསུང་གི་སྤྲུལ་བའི་ཕོ་ཉ་ནི། །སྤྱང་ཀི་འཁང་ཞིང་ཟ་བ་ཡིས། །དགྲ་བོའི་ཡུལ་
འཁོར་ཐམས་ཅད་གང་། །དམ་ཉམས་སྐེ་ལ་གཏུབ་ཅིང་ཟ། །ཐུགས་ཀྱི་སྤྲུལ་བའི་ཕོ་ཉ་ནི། །བྱ་
རོག་འདྲལ་ཞིང་གཤོག་སྒྲ་བརྡེབ། །དགྲ་བོའི་གནམ་ས་ཐམས་ཅད་གང༌། །དམ་ཉམས་སྙིང་ལ་
གཏུབ་ཅིང་ཟ། །སྣ་ཚོགས་འཕྲིན་ལས་ཕོ་ཉ་མཆོག །གཡས་ཀྱི་དེ་ནི་རུ་འདྲེན་པ། །སྐྱེས་པ་
སྟག་ཆས་བརྒྱན་པ་བརྒྱ། །གཡོན་གྱི་དེ་ནི་རུ་འདྲེན་པ། །མཚར་མོ་གསེར་གཡུས་བརྒྱན་པ་
བརྒྱ། །དབུས་ཀྱི་དེ་ནི་རུ་འདྲེན་པ། །སྒྲ་བཅོམ་འཁར་གསིལ་ཐོགས་པ་བརྒྱ། །སླད་ཀྱི་དེ་ནི་
རྗེས་འབྲང་བ། །བན་དེ་མཐུ་ཆེན་ནག་པོ་བརྒྱ། །ལྕེ་སྤྱང་ནག་པོ་ཁྲག་རྗེས་གཅོད། །ལྕགས་ཀྱི་
བྱ་ཁྲ་རྒྱུ་མ་འདྲེན། །འདྲེ་དང་སྲིན་བུ་ཤུགས་གླུ་སྒྱུར། །གནོད་སྦྱིན་མཁའ་འགྲོ་མི་ཤ་ཟ། །ཐམས་
ཅད་རྒྱན་གྱི་གཏོར་མ་བཞེས། །ཤ་ཁྲག་དམར་གྱི་མཆོད་པ་བཞེས། །ཛམ་བུ་ལི་བའི་ཞལ་ཟས་
བཞེས། །སྨན་རཀ་ཕུད་ཀྱི་མཆོད་པ་བཞེས། །ཐམས་ཅད་དྲག་པོའི་དུས་ལ་བབ། །རྟ་རྨིག་སྒྲ་
ཡིས་ས་གཞི་འདར། །རུ་དར་སྤྲིན་གྱིས་ཉི་ཟླ་སྒྲིབ། །མཚོན་ཆ་འཕངས་པས་ནམ་མཁའ་ཁྱབ། །
དགྲ་བགེགས་འཁོར་བཅས་གསོད་པར་བྱེད། །རལ་གྲི་སྔོན་པོའི་ཁ་ལ་སོད། །སྤུ་གྲི་སེར་བོའི་
724

༄༅། །བཀའ་འབུམ་ཐོར་བུ་བཞུགས་སོ། །
༼ཇ༽
ཁ་ལ་སོད། །དབྱུག་ཏོ་དཀར་བོའི་ཁ་ལ་སོད། །བེ་ཅོན་དམར་བོའི་ཁ་ལ་སོད། །རིང་བོ་མདུང་
གི་ཁ་ལ་སོད། །གྲུ་བཞི་ཐོ་བའི་ཁ་ལ་སོད། །ཟླུམ་པོ་འཁོར་ལོའི་ཁ་ལ་སོད། །ཉོག་པོ་གཏུན་
ཤིང་ཁ་ལ་སོད། །ཕྲ་བ་ཁབ་ཀྱི་ཁ་ལ་སོད། །རགས་པ་བྲག་རིའི་ཁ་ལ་སོད། །འབིགས་པ་མཆེ་
བའི་ཁ་ལ་སོད། །འཛུག་པ་ཚེར་མའི་ཁ་ལ་སོད། །ལེན་པ་རྭ་རྩེའི་ཁ་ལ་སོད། །སྲ་བ་རྡོ་ཡི་ཁ་ལ་
སོད། །རྣོ་བ་ཐོག་གི་ཁ་ལ་སོད། །འདྲིལ་བ་བཏུན་གྱི་ཁ་ལ་སོད། །གྲང་བ་ཆུ་ཡི་ཁ་ལ་སོད། །ཚ་
བ་མེ་ཡི་ཁ་ལ་སོད། །ཡང་བ་རླུང་གི་ཁ་ལ་སོད། །མཐོ་བ་གསལ་ཤིང་ཁ་ལ་སོད། །དམའ་བ་
འོབས་ཀྱི་ཁ་ལ་སོད། །ཡངས་པ་ལྟོ་བ་འདྲ་བར་སོད། །དོག་པ་གྲེ་བ་འདྲ་བར་སོད། །སྤྲིན་དང་
དུ་བས་འཐིབས་ཏེ་སོད། །ལྷོ་འུར་རྡུལ་གྱིས་གཙུབས་ཏེ་སོད། །ཚ་ན་ཉི་མས་བསྲགས་ཏེ་སོད། །
གྲང་ན་གྲིབ་མས་འཁྱགས་ཏེ་སོད། །སྐྱེངས་ན་སྣང་གསལ་ཆེ་བར་སོད། །རྒོད་ན་མུན་པའི་རུམ་
དུ་སོད། །སྲོག་ལ་རཾ་མཱ་ར་རྦད༔ རྒྱ་ནད་མིག་སེར་ཐམས་ཅད་བྷྱོཿ༔ བལ་བོའི་སུམ་ལྟོ་ཐམས་ཅད་
བྷྱོཿ ཞང་ཞུང་བཙོ་འཕེན་ཐམས་ཅད་བྷྱོཿ༔ བོད་ཀྱི་འགོམ་ཡུགས་ཐམས་ཅད་བྷྱོཿ སྲོད་ལ་ཝ་མོ་
བརྒྱལ་བ་བྷྱོཿ༔ ནམ་གུང་སྲིན་བྱ་དགོད་པ་བྷྱོཿ༔ ཐོ་རངས་སྒོ་ཁྱི་ངུ་བ་བྷྱོཿ༔ གནམ་སའི་རྣམ་འཕྲུལ་
འདི་ལ་བྩོ༔ ཐེའུ་རང་སྤྲུལ་བ་འདི་ལ་བྷྱོཿ༔ ཡས་ཀྱི་བདུད་ལངས་འདི་ལ་བྷྱོཿ༔ མས་ཀྱི་བདུད་
ལངས་འདི་ལ་བྷྱོཿ༔ ཕ་ཚན་རྒྱ་འདྲེ་འདི་ལ་བྷྱོཿ༔ མ་བུའི་བྱུར་སྲི་འདི་ལ་བྷྱོཿ༔ ཕ་ཁུའི་བཙན་སྲི
འདི་ལ་བྷྱོཿ༔ སྐྱེས་པའི་མདའ་སྲི་འདི་ལ་བྩོ༔ ཆོས་པའི་ལམ་སྲི་འདི་ལ་བྷྱོཿ༔ མཐོ་བའི་ངན་དགུ་
འདི་ལ་བྷྱོཿ༔ སྨྲ་བའི་སྡིག་བཅུ་འདི་ལ་བྷྱོཿ༔ ལྷ་ཡི་དམག་སྣ་འདི་ལ་བྷྱོཿ༔ ཀླུ་ཡི་དུག་སྣ་འདི་ལ་བྷྱོཿ
འདྲེ་ཡི་ནད་སྣ་འདི་ལ་བྷྱོཿ༔ བདུད་ཀྱི་བྱུར་སྙ་འདི་ལ་བྷྱོཿ༔ བན་དེའི་ཟོར་ཁ་འདི་ལ་བྩོ༔ བོན་
པོའི་ཕུར་ཁ་འདི་ལ་བྷྱོཿ༔ གསོན་འདྲེའི་འབལ་ཁ་འདི་ལ་བྷྱོཿ༔ ཡུགས་སའི་དོར་ཁ་འདི་ལ་བྷྱོཿ༔
ཁྲོམ་གྱི་འཆིལ་ཁ་འདི་ལ་བྷྱོཿ །སྔགས་ཀྱི་རྦོད་ཁ་འདི་ལ་བྷྱོཿ༔ མི་ཁ་གཏམ་ཁ་འདི་ལ་བྩོ༔ བྱད་
༠༢
725

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཁ་བྱུར་ཁ་འདི་ལ་བྷྱོཿ༔ ལོ་སྐེག་ཟླ་སྐེག་འདི་ལ་བྷོ༔ ཞག་སྐེག་ཟ་སྐེག་འདི་ལ་བྷྱོཿ༔ རྨི་ལམ་ལྟས་
ངན་འདི་ལ་བྷྱོཿ༔ མཚན་ངན་སྐལ་ངན་འདི་ལ་བྩོ༔ ནད་ཡམས་དལ་ཡམས་འདི་ལ་བྷྱོཿ༔ ཆམ་
ཡོམས་གྲིབ་ཡོམས་འདི་ལ་བྷྱོཿ༔ མི་གཙང་ཐམས་ཅད་འདི་ལ་བྷྱོཿ༔ དུརྒ་ཏི་ས་མ་ཡ། དཀོན་
མཆོག་གསུམ་པོས་སྐུ་དཔང་མཛོད། །ཆོས་སྐྱོང་སྲུང་མས་རྒྱབ་རྟེན་མཛོད། །སྣང་སྲིད་ལྷ་
འདྲེས་ལས་གྲོགས་མཛོད། །དམ་ཉམས་དགྲ་བོའི་སྲོག་ལ་ཟོར། །མཐོ་བ་སྟེང་ནས་ཟོར་ལམ་ཕྱེ། །
དམའ་བ་འོག་ནས་ཟེར་ལམ་ཕྱེ། །བར་བ་ཐད་ནས་ཟོར་ལམ་ཕྱེ། །དམ་ཉམས་དགྲ་བོའི་སྲོག་ལ་
ཟོར། །ངན་དགུ་ཐམས་ཅད་འདི་ལ་ཟོར། །སྡིག་བཅུ་ཐམས་ཅད་འདི་ལ་ཟོར། །གྲི་མཚོན་ཐམས་
ཅད་འདི་ལ་ཟོར། །གནོད་བྱེད་ཐམས་ཅད་འདི་ལ་ཟོར། །ༀ་ཤྲི་མ་ཧཱ་ནས། མེ་ཀེ་ན་ཕཊ་ཀྱི་བར་
དང་། སུཾ་དྲི་རཀྵ་བྷྱོཿ༔ཐིམ་ཐིམ་ཙ་ཙ་བྷྱོཿ༔ སྙིང་ག་རཀྵུནྡི་བྷྱོཿ༔ དྲི་ནན་ཤིག་ཤིག་སེ་ན་གཏུབས།
ཁ་རཀ་རྦད་རྦད། དུམ་བུ་བྷྱོཿ༔ ཨོྃ་བཛྲ་ཙཀྲཱི་རཀྵ་ཙ་དུར་མཱ་ར་ཡ།